

ประกาศสำนักงานเขตพื้นที่การศึกษาประถมศึกษาระนอง

เรื่อง หลักเกณฑ์และวิธีการจ่ายผลตอบแทนค่าหุ้นสวัสดิการการออมทรัพย์

และการให้กู้ยืมเงิน สำนักงานเขตพื้นที่การศึกษาประถมศึกษาระนอง พ.ศ.2556

**...................................................**

อาศัยอำนาจตามความในข้อ 8 แห่งระเบียบคณะกรรมการสวัสดิการภายในหน่วยงานสำนักงาน เขตพื้นที่การศึกษาประถมศึกษาระนอง ว่าด้วยการจัดสวัสดิการการออมทรัพย์และการให้กู้ยืมเงิน พ.ศ.2556โดยความเห็นชอบของคณะกรรมการสวัสดิการภายใน สำนักงานเขตพื้นที่การศึกษาประถมศึกษาระนอง ในคราวประชุมครั้งที่ 1/2556 เมื่อวันที่ 18 กุมภาพันธ์ 2556 ได้วางหลักเกณฑ์ ไว้ดังต่อไปนี้

ข้อ 1 หลักเกณฑ์นี้ เรียกว่า “หลักเกณฑ์และวิธีการจ่ายผลตอบแทนค่าหุ้นสวัสดิการ การออมทรัพย์และการให้กู้ยืมเงิน สำนักงานเขตพื้นที่การศึกษาประถมศึกษาระนอง พ.ศ. 2556”

ข้อ 2 บรรดาหลักเกณฑ์และวิธีการจ่ายผลตอบแทนค่าหุ้นสวัสดิการการออมทรัพย์และ การให้กู้ยืมเงินที่มีใช้อยู่เดิมให้ยกเลิกและใช้หลักเกณฑ์นี้แทน

ข้อ 3 ให้ใช้หลักเกณฑ์นี้ ตั้งแต่วันถัดจากวันที่ประกาศเป็นต้นไป

ข้อ 4 อัตราผลตอบแทนค่าหุ้นให้ได้รับในอัตรา ไม่น้อยกว่าร้อยละ 80 ของกำไรสุทธิ ทั้งนี้ให้เป็นไปตามมติของคณะกรรมการสวัสดิการภายใน สำนักงานเขตพื้นที่การศึกษาประถม ศึกษาระนอง

ข้อ 5 สมาชิกสวัสดิการสามารถรับผลตอบแทนค่าหุ้นได้ต่อเมื่อผู้ตรวจสอบบัญชีรับรอง งบดุลและหลังจากที่คณะกรรมการสวัสดิการการออมทรัพย์และการให้กู้ยืมเงิน สำนักงานเขตพื้นที่การศึกษาประถมศึกษาระนอง มีมติรับทราบและอนุมัติแล้ว

ข้อ 6 หุ้นที่ฝากระหว่างเดือนจะคิดคำนวณผลตอบแทนค่าหุ้น ดังนี้

- หุ้นที่ฝากก่อนวันที่ 6 ของเดือน จะคำนวณผลตอบแทนค่าหุ้นคิดเป็นหนึ่งเดือนเต็ม

- หุ้นที่ฝากระหว่างวันที่ 6 ถึง วันที่ 15 ของเดือน จะคำนวณผลตอบแทนค่าหุ้นคิด เป็นครึ่งเดือน

- หุ้นที่ฝากตั้งแต่วันที่ 16 เป็นต้นไป จะคำนวณผลตอบแทนค่าหุ้นเป็นรายวัน

-2-

ข้อ 7 เพื่อเป็นการรักษาผลประโยชน์ของสวัสดิการการออมทรัพย์และการให้กู้ยืมเงินสำนักงานเขตพื้นที่การศึกษาประถมศึกษาระนอง คณะกรรมการสวัสดิการการออมทรัพย์และการให้ กู้ยืมเงินสำนักงานเขตพื้นที่การศึกษาประถมศึกษาระนอง อาจกำหนดวิธีการจ่ายผลตอบแทนค่าหุ้น เป็นรายกรณี

ประกาศ ณ วันที่ 18 กุมภาพันธ์ พ.ศ.2556

นายปรีชา บัวกิ่ง

(นายปรีชา บัวกิ่ง)

ประธานคณะกรรมการสวัสดิการภายในหน่วยงาน

สำนักงานเขตพื้นที่การศึกษาประถมศึกษาระนอง